Lupdu king zhikkik gvut
丧尽礼 祭尽诚
时间:2015-03-13 来源:德宏网
Lupdu king zhikkik gvut ga zhang gi, anu awa shi zhang zowui mai buinum zhine wui ri qom zhizving mu lupdu king lago shui gvut ra dut le ga lazhvum ngvut le.
Anu awa shi zhang zowui mai shizau zhi lui, meqo tong byi nvang, udvu batwaq no sat lui, tungshut yoqshut mai zing le lo e buinum zhine wui ri zo shuq lvom wunwaq, gibun rungdong shui go zha gvut le gi, anu awa ri chang pau gvat e lupdu king ngvut le. Zowui mai anu awa nyi lo qo dvau myit bun gvun wu e king ri ngvut le. Xi-nyi xibui zhe zhang, zowui gi yontang tum shoq za la dat ngau moqzuq yvam dvo alo, ngvut gvilvang kingkum pinli paushuq yu qo gi buinum zhine wui mai le bi dvongban byi le. Byu layvum eq layvum aqum, igvun myung eq wo ri aqum, mo shi tang ma e iyon myit ri aqum, yon dik su paushuq awo yu ngaq e bo le, alum yon su paushuq wo yu ngaq e ri bo le. Igvun myung e mizho mai mo shi lupdu king ma paushuq awo yu ngap su ri shojo bang bo le. Igvun ge gu e mo shi lupdu king ma paushuq agvam yu ngaq su ri zhong bang eq wu myvuq bang ri bo le. Ngvut gvilvang, igvun wui bang mo shi lupdu king kik shoq gvut nau lui, ngunze zhvi chung le, yvum yo ung byvam le gi age gvut. Mo shi lupdu king gvut lui nyi myung pu dvo su gi, yvumsing mo ri adat pau su la dum ngvut alo. Haimu lvu ga ri, anu awa gi nyi dvo kun ri ge, shi byuq tang ri ge, yvumsing zo ri a nyi pu nvang nau. Zoshang wui yvumsing nyi myung pu shoq mo ri pau le ga zhang gi, mo myit zhe dat yon le. Anu awa e gvangcoq zo wui mopo paushuq yu, momyvi byizam tung lui gapgap sapsap nyige yapkap jo lo zhang gi, shi myoqbyuq lo be anu awa ri mopau chang dvap gvat e ngvut be. (Puqgva su Pauqi Mudvom)
ron_Latn zho_Hans zho_Hans kac_Latn kac_Latn